शौचालय नहीं बना तो नहीं जाएंगे विद्यालय
स्वच्छभारत मिशन के तहत स्वच्छ शक्ति सप्ताह शनिवार को मधवाडीह पंचायत के उत्क्रमित उच्च विद्यालय मधवाडीह से सैकड़ों की जत्था में जागरूकता रैली निकाली गई जिसकी अध्यक्षता मधवाडीह मुखिया शमिमा खानम ने की। कार्यक्रम की शुरूआत करते हुए छात्र-छात्राओं ने नारे लगाते हुए सलगाडीह, मधवाडीह, कमलासिंघा सहित कई गांवों का भ्रमण किया इस क्रम में छात्र-छात्राओं ने अभिभावकों को संदेश दिया कि जबतक घर में शौचालय नहीं रहेगा, पढ़ना तो दूर खाना तक नहीं खाएंगे। बच्चों के इस मांग को देख अभिभावकों में भी जोश गया। मौके पर मुखिया शमिमा खानम और उपमुखिया सोनी देवी ने कहा कि हर घर में शौचालय बनेगा, प्रयास हो रहा है।
मौके पर इनकी रही भागीदारी
पूर्वसहिया सुनीता देवी, समीना खातून, चंपा देवी, रूबीया खातून, सभिया खातून और जलसहिया जुली देवी ने बच्चों को हेंड वॉश की विधि बताई। मौके पर जनसेवक सलेंद्र कुमार रमण, मंजु देवी, उपकार खान, समीदा, रूबीया, राम कुमार, राजकिशोर पंडित सहित विद्यालय की छात्र-छात्राएं मौजूद थीं।
hin_Deva hin_Deva hin_Deva awa_Deva